10 dae van geskenke: Hier is die Dream Resorts-wennerBlue Marlin Hotel van Dreams Hotels & Resorts Maroela Media, jou lekkerste bron van nuus, jou tuiskomsplek, jou heenkome, vier vanjaar ons 10de verjaarsdag! Om dié spesiale verjaarsdag te vier, het verskeie ondernemings en organisasies hand bygesit om ons lesers te bederf. Baie geluk aan Anke Wilhelm van Bloemfontein wat ŉ vakansie vir twee ter waarde van R12 000 met die komplimente van Dream Hotels & Resorts wen! Anke het laat weet dat sy en haar ma dié heerlike wegbreek gaan geniet. Dié prys sluit gratis vakansie-akkommodasie in geborg deur Dream Hotels & Resorts by die volgende van hul oorde: Afhangend van waar af jy reis, kan jy self besluit in watter volgorde jy jou vakansie wil beplan (afhangend van beskikbaarheid van akkommodasie by die oorde). As jy byvoorbeeld van Gauteng af reis, begin jy jou vakansie dus by die Little Switzerland Resort in Bergville, aan die voet van die noordelike Drakensberg, en dan ry jy af na die kus na die Blue Marlin Hotel in Scottburgh, sowat 40 minute suid van Durban. Op pad terug oornag jy weer by die Tala Collection Game Reserve in Camperdown, Pietermaritzburg. Dit is dus ŉ heerlike viernag-vakansie tussen die drie oorde. Vervoerkoste is nie by die prys ingesluit nie. Oor Dream Hotels & Resorts Dream Hotels & Resorts is gestig met die droom om onvergeetlike herinneringe te skep deur die regte skilderdoek: ŉ diverse portefeulje van oorde en lodges insluitend eksklusiewe lidmaatskap en eienaarskapgeleenthede by Suid-Afrika se gewildste vakansiebestemmings. Dream Hotels & Resorts se mantra oor sy 19 eiendomme – van die ikoniese Blue Marlin Hotel in Scottburgh, die Peninsula All-Suite Hotel in die Wes-Kaap en Le Franschhoek Hotel & Spa in die mooiste Kaapse wynlande tot die Finfoot Lake Reserve in die Groter Pilanesberg – is om ŉ ervaring te bied wat seker maak elke gas voel soos die enigste gas. Hierdie “een gas”-benadering fokus daarop om alle verwagtinge te oortref en gaste met ŉ droomvakansie te bederf. Ons versameling bestemmings is dinamies en divers en dit is glad nie toevallig nie. Met meer as 28 jaar se ervaring in die gasvryheidsbedryf streef die maatskappy daarna om die spesiale kenmerke van elke ligging te ontdek en op dié versteekte juwele te fokus en dit spesifiek te ontwerp vir families wat graag Suid-Afrika van voor af wil ontdek. Dit is nie meer ŉ luukse om vakansie te hou nie – dit is ŉ noodsaaklikheid! Dit is met dié filosofie dat Dream Hotels & Resorts van krag tot krag gaan en altyd daarna strewe om mense van oraloor te bedien met die vreugde van vakansie hou.